КъБР-м и Къэрал лъэпкъ библиотекэр, Мэлбахъуэ Т. Къу. и цIэр зезыхьэр, илъэс 95-рэ зэрырикъум теухуауэ Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Ныбжьэгъу лъапIэхэ!
Си гуапэу сынывохъуэхъу КъБР-м и Къэрал лъэпкъ библиотекэр, Мэлбахъуэ Т. Къу. и цIэр зезыхьэр, къызэрызэрагъэпэщрэ илъэс 95-рэ зэрырикъумкIэ.
1921 гъэм лэжьэн щIэзыдза а IуэхущIапIэр республикэм псоми я дежкIэ зэIуха и япэ щIэныгъэ центр хъуащ. Абы и тхыдэ хьэлэмэтым Iуэху гъэщIэгъуэнхэр, унэцIэ гъуэзэджэхэр, зи IэщIагъэм зэфIэкI нэсрэ жэрдэмышхуэрэ яхэлъу ирилэжьа IэщIагъэлI куэдым я цIэхэр къыхощ.
БлэкIа илъэсхэми хуэдэу, библиотекэри нобэ хуэпэжщ езым къыбгъэдэхуэ къалэнышхуэм — Къэбэрдей-Балъкъэрым, Урысейм я мызакъуэу, дуней псом и литературэм и хъугъуэфIыгъуэхэр хъумэным, джыным, щэнхабзэм и фIыгъуэ нэхъ лъагэ дыдэхэр хэIущIыIу щIыным.
Библиотекэм иIэ апхуэдэ ехъулIэныгъэхэм я къежьапIэр абы щылажьэхэм я егугъуныгъэмрэ ахэр я IэщIагъэм зэрыхуэIэзэмрэщ.
Си гуапэу сынывохъуэхъу узыншагъэ быдэ, ефIэкIуэныгъэ фиIэну, фIыщIэ ин зыпылъ фи лэжьыгъэм ехъулIэныгъэщIэхэр къыщыфхьыну.
